На основу члана 42. Закона о јавној својини („Службени гласник РС“ број 72/11, 88/13, 105/14, 104/16 – др.закон, 108/16 и 113/17), члана 32. Закона о локалној самоуправи („Службени гласник РС“, број 129/07, 83/14-др.закон, 101/16-др.закон ) и члана 41. Статута Општине Владичин Хан („Службени гласник Пчињског округа“, број 21/08 и 8/09 и „Службени гласник Града Врања“ број 11/13, 5/17 и 14/17), Скупштина Општине Владичин Хан, на седници одржаној 09.06.2018. године, донела је

**О Д Л У К У**

**О УЛАГАЊУ У КАПИТАЛ ЈП ЗА ВОДОСНАБДЕВАЊЕ И КАНАЛИЗАЦИЈУ „ВОДОВОД“ ВЛАДИЧИН ХАН**

**Члан 1.**

Овом Одлуком врши се улагање у капитал ЈП за водоснабдевање и канализацију „Водовод“ Владичин Хан у износу од 15.602.000,00 динара

**Члан 2.**

Улагање у капитал ЈП за водоснабдевање и канализацију „Водовод“ Владичин Хан врши се у циљу повећања инвестиција на изградњи и реконструкцију водоводне и канализационе мреже и капитално опремање.

**Члан 3.**

По ступању на снагу ове Одлуке извршиће се увећање учешћа Општине Владичин Хан у капиталу ЈП за водоснабдевање и канализацију „Водовод“ Владичин Хан за износ из члана 1.ове Одлуке.

**Члан 4.**

Ова Одлука ступа на снагу осмог дана од дана објављивања у „Службеном гласнику Града Врања.

**СКУПШТИНА ОПШТИНЕ**

**ВЛАДИЧИН ХАН**

**БРОЈ: 06-86/2/18-I**

 **П Р Е Д С Е Д Н И Ц А**

 **Данијела Поповић**